DA Den Europæiske Unions Tidende C 44/5

Kortfattede oplysninger om statsstøtte ydet i overensstemmelse med Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2006/C 44/04)

Sag nr.: XA 6/04

Medlemsstat: Italien

Region: Regione Lombardia Direzione Generale Agricoltura

Støtteordningens benævnelse eller navnet på den virksomhed, der modtager en individuel støtte: Støtte til gennemførelse af programmer med henblik på kraftproduktion fra vedvarende energikilder

Retsgrundlag:

— Legge regionale del 7 febbraio 2000, n. 7, «Norme per gli interventi regionali in agricoltura» Art. 4, Comma 1, Lett. e)

— Deliberazione n. VII/14019 dell'8.8.2003 dal Titolo: «Approvazione dei criteri riguardanti “Sostegno per l'attuazione di programmi intesi a produrre energia da fonti rinnovabili”».

— Regolamento (CE) n. 1/2004 della Commissione del 23 dicembre 2003 relativo all'applicazione degli articoli 87 e 88 del trattato CE agli aiuti di Stato a favore delle piccole e medie imprese attive nel settore della produzione, trasformazione e commercializzazione dei prodotti agricoli.

Alle relevante foranstaltninger er støtteberettigede, undtagen foranstaltninger vedrørende forbrænding og samforbrænding, der er genstand for separat støtte

Følgende foranstaltninger tages i betragtning:

— Artikel 1 (Formål): de første fire foranstaltninger

— Artikel 2 (Støtteberettigede): 2.1-2.3, undtagen dem, der er nævnt under 2.2. Støtten er beregnet udelukkende til SMV, der har en omsætning på under 40 mio. EUR, og som er økonomisk levedygtige ifølge kriterierne i artikel 5 i forordning nr. 1257/1999 med efterfølgende ændringer og specificeret i planen for udvikling af landdistrikter (PSR)

— Artikel 3 (Typer foranstaltning): 3.1 — 3.2 — 3.3 — 3.4

— Artikel 4 (Bidragets størrelse): 4.1

— Artikel 7 (Loft, forbud, støtteberettigelse): 7.1 undtagen støttemodtagere under 2.2

Forventede årlige udgifter til ordningen: Der er foreløbigt afsat 5 000 000 EUR

Støtteberettigede udgifter må ikke overstige de lofter, der er fastsat i planen for udvikling af landdistrikter:

For mindre landbrugsbedrifter i ugunstigt stillede områder omhandlet i forordningens artikel 18, hvis levedygtighed er defineret i pkt. 4.1.1. i PSR: den maksimale støtteberettigede investering for hele udviklingsplanens varighed er 350 000 EUR pr. bedrift.

I andre tilfælde: det maksimale støtteberettigede beløb for hele udviklingsplanens varighed er 800 000 EUR pr. bedrift og 1 mio. EUR i tilfælde af investering i forarbejdning af bedriftens produkt

For sammenslutninger af bedrifter og kooperativer: 1 500 000 EUR pr. projekt og for hele udviklingsplanens varighed

For bedrifter, der forarbejder og afsætter landbrugsprodukter, gælder det maksimumsbeløb, der er fastsat i forordning nr. 1/2004, med undtagelsen i artikel 1, stk. 3.

I henhold til artikel 17, stk. 1, litra b), i forordning nr. 1/2004, bekræftes, at der pr. 31.12.2003 er følgende disponible midler i det relevante regionale budget:

kapitel 5405 — kapitaltilskud på 2 330 000 EUR

kapitel 1550 — rentetilskud på 8 612 000 EUR

kapitel 1770 — rentetilskud på 1 503 000 EUR

kapitel 1946 — rentetilskud på 8 315 000 EUR

kapitel 2328 — rentetilskud på 1 583 000 EUR

for et samlet budget af rentetilskud på i alt 20 013 000 EUR; i tilfælde af tildeling af rentetilskud (f.eks. til tiårige lån) er det årlige støttebeløb på ca. 2 020 000 EUR

Med bidrag på gennemsnitligt 30 % ville de mulige investeringer blive:

rentetilskud 2 020 000 EUR

kapitaltilskud 2 330 000 EUR

samlet rådighedsbeløb 4 350 000 EUR /30 % = investering på 14 500 000 EUR

Maksimal støtteintensitet:

— Støtten udtrykt i procent af støtteberettigede udgifter er 30 %.

— For ansøgninger indgivet af unge landmænd inden fem år efter etableringen og på mellem 18 og 40 år kan støtten udgøre 45 % af de støtteberettigede udgifter

Gennemførelsesdato: Tildeling af støtten kan finde sted efter ordningens indførelse og dens offentliggørelse i Den Europæiske Unions Tidende i overensstemmelse med Kommissionens forordning (EF) nr. 1/2004 af 23. december 2003

Ordningens varighed: Støtteordningen bør anses for at være ubegrænset og under alle omstændigheder at have den varighed, der er fastsat i Kommissionens forordning (EF) nr. 1/2004 af 23. december 2003 med efterfølgende ændringer

Målet med støtten: Ordningen har til hensigt at tilskynde landbrugsbedrifter til forarbejdning og afsætning af landbrugsprodukter (artikel 4 i Kommissionens forordning (EF) nr. 1/2004 af 23. december 2003) for at fremme nedbringelsen af energiomkostningerne, fremme anvendelse af landbrugsprodukter, bortset fra affald, til energifremstilling samt at indføre systemer til at begrænse forureningen og miljøvirkningerne og i alle tilfælde at reducere energiforbruget

Støtteberettigede omkostninger:

Støtten ydes til følgende typer foranstaltning:

Foranstaltninger til iværksættelse og korrekt drift af kraftgeneratorer, der bruger plantebiomasse

Anvendelse af vedvarende energikilter til rationalisering af landbrugsbedrifternes energiforbrug: varmepumper, kraft/varmeproduktion, isolering

Isolering og mindskelse af varmetab samt anvendelse af teknologi til energiproduktion fra vedvarende energikilder i drivhuse

Foranstaltning til genvinding af biogas i nye eller bestående også simple anlæg, herunder gæringstanken

Ikke støtteberettigede foranstaltninger:

Erhvervelse af jord, dyr, produktionsrettigheder, brugte pc'er og instrumenter, ikke landbrugsmæssige maskineri (trailere osv.), der ikke kan registreres i UMA

Vedligehold

Investering i erstatning, der ikke på nogen måde forbedrer landbrugsproduktionen.

I henhold til artikel 4, stk. 6, i forordning nr. 1/2004 attesteres herved, at »der i fremtiden findes normale afsætningsmuligheder for de pågældende produkter« (Jf. bilag I og bilag II)

Berørte sektorer: Støtteordningen gælder for forædling og afsætning af landbrugsprodukter

Den støttetildelende myndigheds navn og adresse:

Regione Lombardia — Direzione Generale Agricoltura Piazza IV Novembre, 5 I-20124 Milano

Websted: www.agricoltura.regione.lombardia.it

Sag nr.: XA 8/04

Medlemsstat: Italien

Region: Regione Autonoma Valle d'Aosta

Støtteordningens benævnelse eller navnet på den virksomhed, der modtager en individuel støtte: Investeringsstøtte til landbrugsbedrifter

Retsgrundlag:

— Regolamento (CE) n. 1257/1999 del Consiglio

— Orientamenti comunitari per gli aiuti di Stato nel settore agricolo (2000/C 20/02 dell'1.1.2000)

— Regolamento (CE) n. 1783/2003 del Consiglio

— Regolamento (CE) n. 1/2004 della Commissione

— Decisione della Commissione relativa all'aiuto di Stato n. 368/2000 trasmessa con lettera SG (2001) D/285819 del 2.2.2001.

Forventede årlige udgifter til ordningen: 4 000 000 EUR om året (jf. vedlagte tabel).

Det drejer sig om ændring af en eksisterende statsstøtte, der i sin tid blev godkendt af Kommissionen. Budgettet mindskes for årene 2004-2006 i forhold til det fastlagte i meddelelsen om ovennævnte statsstøtte nr. 368/2000, foranstaltning »Investeringsstøtte til landbrugsbedrifter«, der blev godkendt ved Kommissionens beslutning meddelt ved brev SG (2001) D/285819 af 02/02/2001

Maksimal støtteintensitet: 60 % af støtteberettigede omkostninger for alle investeringer i landbrugsbedrifter foretaget af »unge landbrugere«, som defineret i artikel 8, stk. 1, i forordning (EF) nr. 1257/1999

Gennemførelsesdato: Støtteordningen træder i kraft efter offentliggørelsen i Den Europæiske Unions Tidende

Ordningens varighed: Indtil den 31. december 2006

Målet med støtten: Hovedformålet er at tilpasse støttesatsen til gældende fællesskabsbestemmelser (navnlig forordning (EF) 1/2004 og 1783/2003), hvad angår »unge landbrugere«, til at gennemførelse eller ændring af bedriftsstrukturer og -infrastrukturer, tilpasning til sundheds- og hygiejnenormerne og dyrevelfærd samt mekanisering (tilpasning af støttesatsen fra 55 til 60 %)

Som nævnt drejer det sig om en ændring i henhold til artikel 4 i forordning (EF) 1/2004 af en allerede eksisterende statsstøtte, der i sin ti blev godkendt af Kommissionen. Foranstaltningens hovedmål er at forbedre og rationalisere bedrifternes strukturer, forbedre hygiejne- og sundhedsforholdene samt dyrenes vel, øge bedrifternes konkurrenceevne og landbrugernes indtjening

Berørt(e) sektor(er): Foranstaltningen vedrører små og mellemstore produktionsbedrifter inden for alle sektorer i regionen (foderdyrkning og kvægavl, frugtproduktion, vindyrkning osv.)

Den støttetildelende myndigheds navn og adresse:

Regione Autonoma Valle d'Aosta — Assessorato dell'Agricoltura, Protezione civile e Risorse naturali — Dipartimento Agricoltura — Direzione Politiche Agricole e Sviluppo zootecnico. Località Grande Charrière 66 I-11020 St Christophe (Aosta)

Websted: http://www.regione.vda.it/

INVESTERINGSSTØTTE TIL LANDBRUGSBEDRIFTER (EUR)

År Samlede udgifter Offentlige udgifter Private midler Offentlige i alt EF Nationalt offentligt bidrag I alt % af de samlede udgifter I alt % af de samlede udgifter Stat Region Lokale myndigheder 2004 8 500 000 4 000 000 0 0 4 000 000 47 0 4 000 000 0 4 500 000 2005 8 500 000 4 000 000 0 0 4 000 000 47 0 4 000 000 0 4 500 000 2006 8 500 000 4 000 000 0 0 4 000 000 47 0 4 000 000 0 4 500 000 I alt 25 500 000 12 000 000 0 0 12 000 000 47 0 12 000 000 0 13 500 000

Sag nr.: XA 9/04

Medlemsstat: Italien

Region: Regione Autonoma Valle d'Aosta

Støtteordningens benævnelse eller navnet på den virksomhed, der modtager en individuel støtte: Jordfordeling

Retsgrundlag:

— Regolamento (CE) n. 1257/1999 del Consiglio

— Orientamenti comunitari per gli aiuti di Stato nel settore agricolo (2000/C 20/02 dell'1.1.2000)

— Regolamento (CE) n. 1/2004 della Commissione

— Decisione della Commissione relativa all'aiuto di Stato n. 368/2000 trasmessa con lettera SG (2001) D/285819 del 2.2.2001

Forventede årlige udgifter til ordningen: 900 000 EUR om året (jf. vedlagte tabel).

Det drejer sig om ændring af en eksisterende statsstøtte, der i sin tid blev godkendt af Kommissionen. Budgettet ændrer sig ikke væsentligt for årene 2004-2006 i forhold til det fastlagte i meddelelsen om ovennævnte statsstøtte nr. 368/2000, foranstaltning »Jordfordeling«, der blev godkendt ved Kommissionens beslutning meddelt ved brev SG (2001) D/285819 af 2.2.2001

Maksimal støtteintensitet: 100 % af omkostningerne til gennemførelse af en jordsammenlægningsplan, til udarbejdelse af den foreløbige undersøgelse og af udkastet til jordsammenlægning såvel som alle omkostninger i forbindelse med overførsel af ejendomsrettigheder og andre tingslige rettigheder

Gennemførelsesdato: Støtteordningen træder i kraft efter offentliggørelsen i Den Europæiske Unions Tidende

Ordningens varighed: Indtil den 31. december 2006

Målet med støtten: Jordfordelingsproblemet er særlig alvorligt i Valle d'Aosta på grund af de væsentlige strukturelle begrænsninger, der kendetegner landbrugssektoren med små og fragmenterede bedrifter, der som regel besidder adskillige jordlodder, der ofte ligger langt fra hinanden.

Foranstaltningens mål er at støtte de små og mellemstore bedrifter i bestræbelserne på at konsolidere deres arealer og besiddelser for at opnå en reduktion af produktionsomkostningerne og arbejdstiden

Det drejer sig som sagt om en ændring af en eksisterende statsstøtte, der i sin tid blev godkendt af Kommissionen

Den ændring, der foreslås i henhold til artikel 12 i forordning (EF) 1/2004, består i en udvidelse af de støtteberettigede til sammensluttede landbrugsbedrifter og til ejere af landbrugsjord og tilpasser og omdefinerer nogle af betingelserne, der skal opfyldes af de pågældende støtteberettigede og af de enkelte landbrugsbedrifter.

Der kan ydes støtte til finansiering af omkostningerne ved overførsel af ejendomsrettigheder og andre tingslige rettigheder med henblik på jordfordeling for enkelte eller sammenslutninger af landbrugsbedrifter med minimumsrentabilitet eller af jordlodsejere, forudsat at:

— at opretholde de tilsluttede arealer som landbrugsjord og dyrke dem efter god landbrugspraksis, enten direkte eller gennem tredjemand, i mindst 15 år

— ikke at opdele de konsoliderede jorder (gennem salg, arv osv.) i mindst 15 år

Berørt(e) sektor(er): Foranstaltningen vedrører små og mellemstore produktionsbedrifter inden for alle sektorer i regionen (foderdyrkning og kvægavl, frugtproduktion, vindyrkning osv.)

Den støttetildelende myndigheds navn og adresse: Regione Autonoma Valle d'Aosta — Assessorato dell'Agricoltura, Protezione civile e Risorse naturali — Dipartimento Agricoltura — Servizio Promozione e Sviluppo Agricolo

Websted: http://www.regione.vda.it/

JORDFORDELING (EUR)

År Samlede udgifter Offentlige i alt Offentlige udgifter Private midler EF Nationalt offentligt bidrag I alt % af de samlede udgifter I alt % af de samlede udgifter Stat Region Lokale myndigheder 2004 1 300 000 900 000 0 0 900 000 69 0 900 000 0 400 000 2005 1 300 000 900 000 0 0 900 000 69 0 900 000 0 400 000 2006 1 300 000 900 000 0 0 900 000 69 0 900 000 0 400 000 I alt 3 900 000 2 700 000 0 0 2 700 000 69 0 2 700 000 0 1 200 000

Sag nr.: XA 11/04

Medlemsstat: Italien

Region: Marche

Støtteordningens benævnelse eller navnet på den virksomhed, der modtager en individuel støtte: Teknisk bistand i husdyrsektoren

Retsgrundlag: Art. 6 della Legge Regionale 22.12.2003, n. 27 «Interventi regionali nel settore della zootecnia».

Forventede årlige udgifter til ordningen eller samlet årligt støttebeløb til en virksomhed: Den regionallov, der danner retsgrundlag, omfatter også støtteordninger, der ikke alle er specifikt nævnt i forordningen, og i 2004 rummer loven bevillinger på i alt 1 612 290,02 EUR, hvoraf højst 100 000 EUR er bestemt til denne ordning.

Loven kan indebære årlige udgifter på op til 4 000 000 EUR, hvoraf højst 300 000 EUR er bestemt til denne støtteordning

Maksimal støtteintensitet: Støtteordningen giver mulighed for tilskud til producentsammenslutninger og -organisationer inden for husdyrbrug, når de leverer hjælpe- og erstatningsydelser til landbrugerne eller tilrettelægger konkurrencer, messer og udstillinger

Ovennævnte aktiviteter og tjenesteydelser er til rådighed for alle husdyrbrugere, som er de endelige modtagere af ydelserne

Der ydes støtte på op til 100 % af de støtteberettigede udgifter, op til et maksimum på 100 000 EUR pr. støttemodtager og pr. treårsperiode.

Gennemførelsesdato: Fra 2004, dog tidligst 10 arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004

Ordningens eller den individuelle foranstaltnings varighed: Varigheden er ubegrænset, men afhængig af såvel Marche-regionens årlige budgetbevillinger som gyldighedsperioden for fritagelsesforordningen (forordning EF 1/2004)

Målet med støtten: Støtten vedrører små og mellemstore bedrifter, såvel enkeltvirsomheder som associerede virksomheder.

Støtteordningens særlige formål er at højne kvalifikationerne og fremme efteruddannelse i landbrugsbedrifterne og at forbedre kvaliteten af den animalske produktion.

Som støtteberettigede omkostninger anses kun dem, der er anført i retsgrundlagets stk. 1 og 2, og i artikel 14, stk. 2, litra a, nr. iii, og litra d, i forordning (EF) nr. 1/2004, især følgende:

Der gøres opmærksom på, at støtte til vikarer og afløsere ved en landbrugers og/eller dennes medhjælperes deltagelse i konkurrencer, udstillinger og messer om husdyrbrug ikke er fritaget

Berørte sektorer: Støtteordningen gælder for husdyrproduktion og omfatter alle produktionstyper.

Den støttetildelende myndigheds navn og adresse:

Regione Marche — Servizio Gestione Attività Agricole e Rurali. Via Tiziano 44, I-60100 Ancona

Websted: www.agri-marche.it

Andre oplysninger:

1. Regionalloven, der danner retsgrundlag, rummer forskellige andre støtteordninger, som ikke specifikt er omhandlet i forordning nr. 1/2004, men som anmeldes for sig på grundlag af rammebestemmelserne om statsstøtte i landbrugssektoren

2. Sådan støtte kan opnås af alle, der i det pågældende område er støtteberettigede på grundlag af objektivt fastlagte betingelser. Medlemskab af sammenslutninger eller organisationer er ikke en betingelse for adgang til tjenesteydelsen. Ikke-medlemmers eventuelle bidrag til den pågældende sammenslutnings eller organisations administrationsomkostninger skal være begrænset til omkostningerne ved leveringen af tjenesteydelsen

3. Leverandøren skal udvælges uden forskelsbehandling og betales på grundlag af markedsvilkårene, om nødvendigt ved udbudsprocedurer i overensstemmelse med EF-retten og under alle omstændigheder efter en offentliggørelse, der er tilstrækkelig til, at markedet for tjenesteydelsen åbnes for konkurrence, og at den upartiske udvælgelse kan kontrolleres

Sag nr.: XA 12/04

Medlemsstat: Italien

Region: Marche

Støtteordningens benævnelse eller navnet på den virksomhed, der modtager en individuel støtte

Investeringer i husdyrbrug og udbygning af kvægproduktionen

Retsgrundlag: Artt. 9 e 3 della Legge Regionale 22.12.2003, n. 27 «Interventi regionali nel settore della zootecnia».

Forventede årlige udgifter til ordningen eller samlet årligt støttebeløb til en virksomhed: Den regionallov, der danner retsgrundlag, omfatter også støtteordninger, der ikke alle er specifikt nævnt i forordningen, og i 2004 rummer loven bevillinger på i alt 1 612 290,02 EUR, hvoraf højst 1 000 000 EUR er bestemt til denne støtteordning

Loven kan indebære årlige udgifter på op til 4 000 000 EUR, hvoraf højst 3 000 000 EUR er bestemt til investeringer i husdyrbrug og udbygning af kvægproduktionen

Maksimal støtteintensitet: Der ydes støtte på op til 40 % af investeringerne, dog op til 50 % i ugunstigt stillede områder. For investeringer foretaget af unge landbrugere senest fem år efter etableringen, forhøjes maksimumsstøttesatsen dog til henholdsvis 45 % og 55 %.

Når investeringer medfører meromkostninger i forbindelse med bevarelse og forbedring af miljøet, forbedring af hygiejneforholdene eller forbedring af dyrevelfærden, kan maksimumsstøttesatserne på 40 % og 50 % dog forhøjes med henholdsvis 20 og 25 procentpoint, men kun for investeringer, som er nødvendige for overholdelse af nyindførte EF-mindstekrav, eller som tilstræber at overgå sådanne krav. Der kan under ingen omstændigheder ydes støtte til ekstraomkostninger til elforsyning, elproduktion eller vandforsyning.

Forhøjelsen er begrænset til de nødvendige støtteberettigede meromkostninger og kan ikke foretages i forbindelse med investeringer, som medfører en forøgelse af produktionskapaciteten

Gennemførelsesdato: Fra 2004, dog tidligst 10 arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004

Ordningens eller den individuelle foranstaltnings varighed: Varigheden er ubegrænset, men afhængig af såvel Marche-regionens årlige budgetbevillinger som gyldighedsperioden for fritagelsesforordningen (forordning EF 1/2004)

Målet med støtten: Støtten vedrører små og mellemstore bedrifter, såvel enkeltvirksomheder som associerede virksomheder, som opfylder rentabilitetskriterierne i Marche-regionens PDR, som er godkendt ved Kommissionens beslutning C(2000) 2726 endelig af 26.9.2000, jf. også artikel 4 i forordning (EF) nr. 1/2004

Formålene med regionalloven, som er anført som støtteordningens retsgrundlag, er at forbedre kvaliteten af husdyrproduktionen, at bevare den genetiske arv, at garantere fødevaresikkerheden, at bevare miljøet og at udbygge ekstensivt opdræt i bjergområder og ugunstigt stillede områder

Støtteordningens specifikke mål er at understøtte de investeringsformer, der er opregnet i artikel 9, stk. 1, i retsgrundlaget, dog ikke dem, der er nævnt i litra h) [nyanskaffelse af dyr] og i) [anskaffelse af han- og hunavlsdyr af høj kvalitet, som er opført i stambøger eller husdyrbrugsregistre].

For de to sidstnævnte investeringsformer anvendes den støtteordning, der allerede er godkendt af Kommissionen [sag nr. 110/03 — Kommissionens beslutning C(2003) 2915 af 4.8.2003]

Støtteberettigede udgifter omfatter i overensstemmelse med artikel 4, stk. 4, i forordning (EF) nr. 1/2004 følgende:

udgifter til bygning, erhvervelse eller forbedring af fast ejendom

udgifter til køb eller leje med købsforpligtelse af nye maskiner og nyt udstyr, herunder edb-programmel, op til aktivets markedsværdi; andre omkostninger i forbindelse med lejekontrakten (afgifter, udlejerens fortjeneste, rente og finansieringsomkostninger, generalomkostninger, forsikringspræmier osv.) er ikke støtteberettigede udgifter

generalomkostninger såsom honorarer til arkitekter, ingeniører og konsulenter, gennemførlighedsundersøgelser og erhvervelse af patenter og licenser, op til 12 % af de ovenfor nævnte udgifter

Berørte sektorer: Støtteordningen gælder for husdyrproduktion og omfatter alle produktionstyper

Den støttetildelende myndigheds navn og adresse:

Regione Marche — Servizio Gestione Attività Agricole e Rurali Via Tiziano 44, I-60100 Ancona

Websted: www.agri-marche.it

www.regione.marche.it

Andre oplysninger:

1. Retsgrundlaget rummer forskellige andre støtteordninger, som ikke specifikt er omhandlet i forordning nr. 1/2004, men som anmeldes for sig på grundlag af rammebestemmelserne om statsstøtte i landbrugssektoren

2. Der ydes kun støtte til små og mellemstore landbrugsbedrifter, hvis levedygtighed er dokumenteret, og for hvis produktion der er eller bliver normale afsætningsmuligheder, og kun til investeringer, der ikke bevirker en forøgelse af de pågældende bedrifters produktionskapacitet med mere end 20 %, målt på grundlag af dyreenheder for den animalske produktion og dyrkningsareal for den vegetabilske produktion

Det præciseres, at som kriterier og nærmere retningslinjer for vurdering og måling til kontrol af, at ovenstående betingelser er opfyldt (jf. artikel 4, stk. 5, stk. 6 og stk. 8, litra a, i forordning (EF) nr. 1/2004), anvendes de samme som dem, der i det væsentlige er fastsat i Marche-regionens PDR, jf. forordning 1257/1999, der er godkendt ved Kommissionens beslutning C(2000) 2726 endelig af 26.9.2000 og offentliggjort på Internet på adressen www.agri.marche.it